CELEX: E2019P0005
Language: el
Date: 2019-07-04 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmannsrett στις 4 Ιουλίου 2019 στο πλαίσιο της ποινικής διαδικασίας κατά των F και G (Υπόθεση E-5/19)2019/C 378/04

7.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 378/4
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Borgarting lagmannsrett στις 4 Ιουλίου 2019 στο πλαίσιο της ποινικής διαδικασίας κατά των F και G
      (Υπόθεση E-5/19)
      (2019/C 378/04)
      Στις 4 Ιουλίου 2019, υποβλήθηκε αίτηση στο Δικαστήριο της ΕΖΕΣ από το Borgarting lagmannsrett (εφετείο Borgarting), η οποία ελήφθη από τη Γραμματεία του Δικαστηρίου στις 5 Ιουλίου 2019, για την έκδοση συμβουλευτικής γνώμης στο πλαίσιο ποινικής διαδικασίας κατά των F και G, σχετικά με τα ακόλουθα ερωτήματα:
      1.   Εφαρμογή της απαγόρευσης χειραγώγησης της αγοράς σε πραγματικές συναλλαγές
      
      Συνάδει προς το άρθρο 1 παράγραφος 2 στοιχείο α) πρώτη περίπτωση της οδηγίας για την κατάχρηση αγοράς να εμπίπτουν στη διατύπωση περί συναλλαγών «με τις οποίες δίδονται ή είναι πιθανό ότι θα δοθούν ψευδείς ή παραπλανητικές ενδείξεις» συναλλαγές που είναι πραγματικές, ήτοι συναλλαγές που περιλαμβάνουν μεταβίβαση δαπάνης και κινδύνου με πλήρη ισχύ μεταξύ ανεξαρτήτων συμβαλλομένων;
      2.   Συναλλαγές αντίθετες προς το πραγματικό συμφέρον αγοράς και πώλησης
      
      Συνάδει προς το άρθρο 1 παράγραφος 2 στοιχείο α) πρώτη περίπτωση της οδηγίας για την κατάχρηση αγοράς να θεωρείται ότι συνιστά χειραγώγηση της αγοράς υποβληθείσα εντολή διενέργειας συναλλαγής ή συναλλαγή που εκτελείται και αναγγέλλεται στην αγορά, ορθή κατά τιμή και ποσότητα, εάν κριθεί ότι δημιουργεί ψευδή εντύπωση ή ότι δίνει παραπλανητικές ενδείξεις ως προς το πραγματικό συμφέρον για την αγορά και την πώληση της οικείας κινητής αξίας;
      3.   Συναλλαγή σε μη κανονικό ή τεχνητό επίπεδο
      
      Συνάδει προς το άρθρο 1 παράγραφος 2 στοιχείο α) δεύτερη περίπτωση της οδηγίας για την κατάχρηση αγοράς η διαπίστωση του κατά πόσον μια τιμή βρίσκεται σε «μη κανονικό» ή «τεχνητό» επίπεδο να γίνεται με βάση τις επιμέρους προϋποθέσεις οι οποίες ισχύουν για τον ή τους επενδυτές που εκτελούν εντολή διενέργειας συναλλαγής ή συναλλαγή, όπως, για παράδειγμα, τη στρατηγική τους, την αποτίμηση της οικείας κινητής αξίας και/ή την εκτίμηση της κατάστασης της αγοράς (προσφορά και ζήτηση), καθώς και με βάση μια γενική παραδοχή ότι άλλοι επενδυτές πωλούν και αγοράζουν στις βέλτιστες τιμές, με τρόπο συνεπή προς το δικό τους πραγματικό συμφέρον αγοράς και πώλησης, με αποτέλεσμα, για παράδειγμα, να μην πωλούν σε χαμηλότερη τιμή από εκείνη που θα ήταν διατεθειμένοι να καταβάλουν προκειμένου να αγοράσουν;
      Προκειμένου να προσδιοριστεί κατά πόσον μια τιμή βρίσκεται σε «μη κανονικό» ή «τεχνητό» επίπεδο, συνάδει προς το άρθρο 1 παράγραφος 2 στοιχείο α) δεύτερη περίπτωση της οδηγίας για την κατάχρηση αγοράς η παραδοχή ότι μια μεμονωμένη εντολή διενέργειας συναλλαγής ή μια μεμονωμένη συναλλαγή μπορεί να προσδιορίζει το εν λόγω επίπεδο;
      Σε ποιον βαθμό και υπό ποιες περιστάσεις είναι πρόσφορη για τη διαμόρφωση της τιμής μια συναλλαγή που αφορά κινητή αξία η οποία δεν τελεί υπό (μηχανισμό) διαπραγμάτευσης με δημοπρασία, αλλά έχει προκύψει από άμεσες διαπραγματεύσεις μεταξύ δύο ή περισσοτέρων χρηματομεσιτικών γραφείων — βλέπε άρθρο 1 παράγραφος 2 στοιχείο α) δεύτερη περίπτωση της οδηγίας για την κατάχρηση αγοράς;
      4.   Θεμιτοί λόγοι για τη συναλλαγή ή την εντολή διενέργειας συναλλαγής
      
      Συνάδει προς το άρθρο 1 παράγραφος 2 στοιχείο α) δεύτερη περίπτωση της οδηγίας για την κατάχρηση αγοράς το να θεωρείται «θεμιτός λόγος» για την εκτέλεση συναλλαγής ή εντολής διενέργειας συναλλαγής που πληροί τα κριτήρια της πρώτης και της δεύτερης περίπτωσης, το γεγονός ότι πρόθεση του προσώπου που εκτέλεσε τη συναλλαγή ή την εντολή διενέργειας συναλλαγής ήταν:
      
                  —
               
               
                  να αποκαλύψει το πραγματικό συμφέρον άλλων επενδυτών για αγορά ή πώληση,
               
            
                  —
               
               
                  να εκμεταλλευτεί την αβεβαιότητα ή την έλλειψη πληροφοριών άλλων επενδυτών σχετικά με το πραγματικό συμφέρον για αγορά και πώληση στην αγορά ή
               
            
                  —
               
               
                  να αποκαλύψει κατά πόσον υπάρχουν ψευδείς πληροφορίες σχετικά με την προσφορά, τη ζήτηση ή την τιμή στην αγορά.
               
            5.   Διάδοση πληροφοριών
      
      Συνάδει προς το άρθρο 1 παράγραφος 2 στοιχείο γ) της οδηγίας για την κατάχρηση αγοράς να θεωρείται ότι πρόκειται για «διάδοση» πληροφοριών οσάκις:
      
                  —
               
               
                  επενδυτής έχει παράσχει τις πληροφορίες σε χρηματομεσίτη προκειμένου να διαβιβαστούν σε έναν ή περισσότερους άλλους επενδυτές στην αγορά ή
               
            
                  —
               
               
                  ο χρηματομεσίτης έχει όντως διαβιβάσει τις πληροφορίες σε έναν ή περισσότερους άλλους επενδυτές στην αγορά, μολονότι οι πληροφορίες δεν έχουν ακόμη ανακοινωθεί ή δημοσιοποιηθεί;